Document ID: /roh_data/filtered/swiss_laws_in_ROHinterleaved.jsonl.gz/30152

This text was translated from FR into Rumantsch Grischun.

Le conjoint survivant a droit à une rente si, au décès de son conjoint, il remplit l’une ou l’autre des conditions suivantes:a. il a au moins un enfant à charge;b. il a atteint l’âge de 45 ans et le mariage a duré au moins cinq ans. Le conjoint survivant qui ne remplit aucune des conditions prévues à l’al. 1 a droit à une allocation unique égale à trois rentes annuelles. Le Conseil fédéral définit le droit du conjoint divorcé à des prestations pour survivants. Nouvelle teneur selon le ch. I de la LF du 3 oct. 2003 (1 révision LPP), en vigueur depuis le 1 janv. 2005 (RO 2004 1677; FF 2000 2495).

Il conjugal survivent ha il dretg d’ina renta per vaivs, sch’el ademplescha ina da las suandantas premissas il mument da la mort dal conjugal:a. el sto procurar per il mantegniment d’almain in uffant; ub. el ha passa 45 onns e la lètg ha durà almain 5 onns. Sch’il conjugal survivent n’ademplescha naginas da las premissas tenor l’alinea 1, ha el il dretg d’ina indemnisaziun unica en l’autezza da trais rentas annualas. Il Cussegl federal regla il dretg da persunas divorziadas sin prestaziuns per survivents. Versiun tenor la cifra I da la LF dals 3 d’oct. 2003 (1. revisiun da la LPP), en vigur dapi il 1. da schan. 2005 (AS 2004 1677; BBl 2000 2637).